als_Latn dik_Latn sag_Latn
Kryeministri Rama ka zhvilluar sot një takim elektoral me banorë të njësisë tre dhe katër në Tiranë. Ai ka folur për domosdoshmërinë e reformës në drejtësi.
Gjithashtu Rama ka komentuar me ironi listat e PD-së për zgjedhjet e 25 qershorit. Ai tha se ky grup që Basha ka zgjedhur për çadrën e re nuk ke çfarë t’i komentosh.
“Ça do bëjë Luli me këtë çadrën e re? I vetmi fant spathi që i ka mbetur është Saliu! Apo është derr maç?!”, tha Rama me ironi.
Më tej kryeministri shtoi:
“Me votën e 25 qershorit do të vendosni që Shqipëria të vazhdojë për më shumë punë, për më shumë siguri, për më shumë mirëqenie për secilin, apo do vendosni që t’i jepni Lulit, një punë që Luli nuk di ta bëjë? Do vendosni që ne të vazhdojmë me të njëjtin përkushtim, me të njëjtën forcë, me të njëjtën kokëfortësi që luftuan dhe fituam për Vettingun të luftojmë dhe fitojmë për ta rritur ekonominë si asnjëherë më parë, sepse do e shpëtojmë nga kthetrat e gjykatësve dhe prokurorëve të korruptuar, apo do vendosni për t’iu dhënë një punë atyre që s’dinë ta bëjnë? Të gjithë atyre që sot janë bashkuar në çadrën e humbësve. Nëse çadra në bulevard ishte çadra e frikës nga drejtësia, çadra e skuadrës që ka prezantuar PD është çadra e humbësve. Republika e re me gjithë këta humbës!”, ka deklaruar Rama.
als_Latn als_Latn als_Latn als_Latn als_Latn